section_heading: Povijest
paragraph_text: Primjerci godišnjaka objavljivanih od 1926. do 1933. nalaze se u arhivu i knjižnici opatije Heiligenkreuz i nikada nisu bili u javnoj prodaji: ta izdanja sadrže vrijedne podatke o mnogočemu što se tada događalo u samostanu, u Bečkoj nadbiskupiji i u cistercitskom redu. Osim toga, ta izdanja svjedoče i o izraženom interesu samostanske mladeži za redovništvo, pobožnost i štovanje Svetoga križa u međuratnome razdoblju, a sve to uz veliko zalaganje i zasluge tadašnjeg opata Gregora Pöcka i učitelja novaka patera Karla Braunstorfera.<ref>Richter, Werner: ''Historia sanctae crucis. Beiträge zur Geschichte von Heiligenkreuz im Wienerwald 1133–2008'', Heiligenkreuz: Be&Be, 2011., str. 121. ISBN 978-3-902694-12-6